《颂古四十四首 其二十六》
宋代·释法泰

雪峰古涧泉深，赵州石桥水苦。若知异水同源，饮者不妨疑悟。

不从鼻孔入，白浪高三级。从此不答话，岂免酬高价。

金刚圈子栗棘蓬，解透横行四天下。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。